**РЕШЕНИЕ № ПВ – 25 -ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становища от РЗИ Пловдив и БДУВ ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **Изграждане на един брой тръбен кладенец – дублаж на ТК № 3 /стар/ на помпена станция „Мътеница“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**местоположение:** **в имот № 000088, землище на с. Паничери, Община „Хисаря**

**Възложител**: **„Водоснабдяване и канализация” ЕООД,** гр. Пловдив, бул. „Шести септември” № 250

Характеристика на инвестиционното предложение:

Ще се осъществи подмяна (дублиране) на един брой експлоатационен тръбен кладенец в посочения имот. Изграждането на ТК № 3 е свързано с водоснабдяването за питейно битови нужди на село Паничери. Тръбният кладенец ще подмени стария ТК № 3 /1994г./, който е със силно колматирана експлоатационно-филтърна колона от манганови и железни хидроокиси. Новият сондаж ще бъде изграден на около 3 м. източно от стария ТК 3. Строителството ще се съобразява с параметрите в издаденото от БДУВ ИБР - Пловдив разрешително за водоползване № 31510025/03.07.2007г.

Новият сондаж ще бъдат изграден на около 3.0м източно от стария и след включването му в експлоатация, старият подлежи на ликвидация.

Инвестиционното предложение /ИП/ попада в обхвата на т. 10, буква “н“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката на ИП не попада в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG 0000444 „Река Пясъчник”, включена в списъка на защитените зони за опазване на природните местообитания и на дивата флора и фауна, приета с РМС № 122/02.03.2007г.(ДВ бр. 2182007г.) Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху предмета на опазване в защитената зона.

**мотиви:**

**I.Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

За изграждане на дублажа се предвижда първоначално изграждане на проучвателен сондаж с дълбочина - 32.0м на ф 130мм, извършване на геофизични изследвания – електрокаротаж за разделяне на геоложкия разрез, проширение на ф 550мм и обсаждане с РVС тръби ф 315мм. на муфа-връзка. Конструкцията на експлоатационно-филтърната колона /дължина и разположение филтри/ е в зависимост от данните получени от електрокаротажа. Задтръбното пространство е запълнено с гравийна засипка с едрина на зърната 5-20мм . Предвидена е изолация /циментация/ на плитколежащите водни пластове в дълбочина 8.00м от кота терен. Проектната дълбочина на тръбния кладенец е 32.0м . След изграждането, тръбния кладенец се почиства с ерлифт и се водочерпи опитно с потопяема помпа в продължение на 72 часа. В края на водочерпенето се взима пълен набор водни проби, в съответствие с Наредба №9/2000г. за води, предназначени за питейно-битово водоснабдяване.

* Инвестиционното предложение – изграждане на ТК 3 ще се развие в имота, отреден за ТК 3. Теренът е утвърден като Санитарно Охранителна Зона – пояс І от БДУВ- ИБР Пловдив съгласно Заповед № СОЗ-М-114/11.04.2008 год.
* В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Не се налага промяна на съществуващата или изграждане на нова пътна инфраструктура. Достъпът до обекта ще се осъществи чрез съществуващата пътна връзка, обслужваща помпената станция.

**II. Местоположение в това число чувствителност на средата,съществуващото ползване на земята, относително наличие на подходящи територии, качеството и регенеративната способност на природните ресурси в района:**

ИП ще се осъществи в имот № 000088, землище на с. Паничери с площ 2,535 дка - собственост на Възложителя и с начин на трайно ползване «водна площ».

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.
* **III. Способността за асимилация на екосистемата в естествената околна среда**:
* Характерът и капацитетът на инвестиционното предложение не предполагат значително изменение в ключови характеристики на околната среда.
* Във връзка с поискано становищеопределящо степента на значимост на въздействието и риска за човешкото здраве, с писмо изх. № 1866/18.03.2014г., РЗИ- Пловдив е потвърдила липсата на здравен риск при осъществяване на инвестиционното предложение.
* С писмо изх. № КД-04-63/26.03.2013г БДУВ ИБР Пловдив е дала заключение за допустимостта на инвестиционното предложение от гледна точка на ПУРБ на ИБР и постигане целите на околната среда. Негативното въздействие върху подземните водни тела при изграждането и експлоатацията на тръбния кладенец е определено като незначително.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на Община „Хисаря” и с. Паничери, както и засегнатото население чрез обява на информационно табло и на общински сайт. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ …… 01.04.2014г.**

*Директор на РИОСВ - Пловдив*